《次韵谢魏公辅二首》
元代·方回

之子如天马，终归十二闲。
相期作名士，不厌坐穷山。
师席抠趋际，亲庭定省间。
鹤仙门户冷，今喜一珠还。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。